Արցախի լեռները Սիսական լեռների հետ միասին զուգակից են ստորին Կովկասի լեռներին, որոնց մասին գրքերիս ներածականում խոսեցինք: Դրանք միատարր լեռների ամբողջություն չեն, այլ անջատ են եւ ընկած են մեկը մյուսի դիմաց, որով եւ հիշյալ լեռնաշղթան առաջացնում է բազմաթիվ խոր ձորեր ու անդունդներ, վիմահատակ ստորոտներ, որոնց հարող թանձրախիտ անտառներով պատած գագաթները անկրկնելի են դարձնում երկրի տեսքն ու գեղեցկությունը, եւ խառնիխուռն կերպով երեւում են սոճիների, մայրիների հոծ շերտեր, քարքարոտ լեռների անհարթ կառույցներ, խառնիխուռն վիհերի անտաշ ձեւեր, ինչպես որ նկարագրում է արդի աշխարհագրագետներից մեկը: